**Metodický list k vybraným denným témam**

**15. 10. Štvrtok - denná téma**

**Mäso, ryby, vajcia, strukoviny – ich význam vo výžive. Označovanie pôvodu mäsa, rýb a vajec**

**Cieľ zameranej aktivity:** cieľom je žiakom priblížiť rôzne formy prežívania vybraných zvierat. Žiaci sa oboznámia s viacerými druhmi mäsa.

**Vyučovací predmet:**

slovenský jazyk a literatúra –1. - 4. ročník reprodukcia a vlastná produkcia textu. Precvičovanie písania prózy a krátkych prozodických útvarov, precvičovanie vybraných slov po obojakej spoluhláske b, m

vlastná tvorivá činnosť žiakov, podpora kreativity

telesná a športová výchova – 1. -4. ročník , rozvoj koordinácie a taktického myslenia

matematika - 4. ročník precvičovanie orientácie sa v hodinách

prírodoveda – 4. ročník, precvičovanie jednotiek času

zdravotná výchova – 0. – 1. ročník hravá zdravoveda – mimoškolská krúžková činnosť

vlastiveda – 4. ročník rozdiely medzi chovom jednotlivých zvierat a rozlišovanie druhov zvierat na dedine a v meste

**Pomôcky:**

farebné papiere, penová športová zostava, penové slíže, farebné kovové kolíky

**Príprava:**z rôznych webových portálov, vzájomná komunikácia medzi kolegami,písomná príprava a rozvrh časového harmonogramu

**Postup:**

**Aktivita č 1 a 2:** Ako išlo vajce na vandrovku I. a II. ...

Táto aktivita bola vopred pripravená v spolupráci s mestskou knižnicou v Komárne, kde sa zamerala na prednes rozprávky : Ako išlo vajce na vandrovku. Žiakom bola rozprávka prečítaná a žiaci podľa vlastnej pamäte následne plnili úlohy v škole na vyučovaní. Ich reprodukovanie textu bolo sťažené. Učiteľ zámerne predkladal také úlohy , ktoré mali podmieniť ich aktivizujúce myslenie. Pri plnení úloh museli vymýšľať a tak formulovať jednotlivé vety, aby boli doplnené aktuálnym preberaným učivom zo slovenského jazyka. Táto aktivita bola pre žiakov veľmi zaujímavá nakoľko nevedeli aké úlohy ich čakajú v škole a to ich nabádalo k ešte väčším výkonom. Aktivita splnila cieľ.

**Zhrnutie:**

Učiteľ hodnotí túto aktivitu ako úspešnú. Žiaci splnili vytýčený cieľ.

Pri športovej aktivite sme si užili veľa zábavy.